
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL VALSTYBĖS BIUDŽETO LĖŠŲ, SKIRTŲ VALSTYBINĖMS ŠALPOS IŠMOKOMS, VAIKO IŠMOKOMS, SOCIALINĖMS IŠMOKOMS IR KOMPENSACIJOMS, SOCIALINĖMS PASLAUGOMS ADMINISTRUOTI APSKAIČIAVIMO TVARKOS

2013 m. sausio 7 d.  Nr. AT-33
Šakiai


Vadovaudamasis Lietuvos Respublikos vietos savivaldos įstatymo (Žin., 1999, Nr. 55-1049; 2008, Nr. 113-4290) 18 straipsnio 1 dalimi, Socialinės apsaugos ir darbo ministro 2008 m. gruodžio 4 d. įsakymu Nr. A1-402 „Dėl savivaldybių administracijoms skirtų valstybės biudžeto lėšų valstybinėms šalpos išmokoms bei išmokoms vaikams mokėti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ (Žin., 2008, Nr. 142-5668) ir 2008 m. lapkričio 28 d. įsakymu Nr. A1-387 „Dėl Lietuvos Respublikos valstybės biudžeto lėšų, skirtų specialiosioms tikslinėms dotacijoms socialinėms išmokoms, kompensacijoms, socialinei paramai mokiniams ir socialinėms paslaugoms administruoti, naudojimo ir atsiskaitymo tvarkos aprašo patvirtinimo“ (Žin., 2008, Nr.142-5665):

1. T v i r t i n u valstybės biudžeto lėšų, skirtų valstybinėms šalpos išmokoms, vaiko išmokoms, socialinėms išmokoms ir kompensacijoms, socialinėms paslaugoms administruoti, apskaičiavimo tvarką (pridedama).


2. P r i p a ž į s t u  netekusiu galios rajono savivaldybės administracijos direktoriaus 2012 m. kovo 12 d. įsakymą Nr. AT-305 „Dėl 2012 m. valstybės biudžeto lėšų, skirtų valstybinėms šalpos išmokoms bei vaiko išmokoms administruoti, apskaičiavimo tvarkos tvirtinimo“.


Direktorius                                                                                                      Juozas Puodžiukaitis

